

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO

# PAGAL PANAUDOS SUTARTĮ

2020 m. liepos 2 d. Nr. P12-11

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir naujo administracinės paskirties valstybės nekilnojamojo turto įsigijimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“,

p e r d u o d u Nacionalinei visuomenės sveikatos priežiūros laboratorijai jos nuostatuose šiuo metu numatytai veiklai vykdyti pagal centralizuotai valdomo valstybės turto valdytojui patikėjimo teise perduoto administracinės paskirties valstybės nekilnojamojo turto panaudos sutartį 20 metų laikinai neatlygintinai valdyti ir naudotis valstybei nuosavybės teise priklausantį, šiuo metu valstybės įmonės Turto banko patikėjimo teise valdomą turtą: administracines patalpas Vytauto g. 75, Palangoje (pastato unikalus numeris – 2595-9004-8015, pastato bendras plotas – 649,70 kv. metro, perduodamos patalpos indeksas – 4-12, perduodamos patalpos bendras plotas – 13,54 kv. metro, su dalimi bendro naudojimo patalpų, perduodamų bendro naudojimo patalpų dalies bendras plotas – 2,94 kv. metro, visų perduodamų patalpų bendras plotas – 16,48 kv. metro).

Generalinis direktorius Mindaugas Sinkevičius